تېرو ۲۴ ساعتونو کې د سرې میاشتې د فعالیتونو خبرونه: بدخشان: د مرکز فیض آباد په مختلفو ناحیو کې د وروستیو ورښتونو له امله له ۵ زیانمنو شویو کورنیو سره د ۶ قلمه غیر خوراکی توکو مرسته ترسره شوه. نورستان: له ښوونیز مرکز څخه د اسلامی ښوونې، ریاضی، انګلیسی، کمپیوټر او لیک لوست برخو ۲۶۷ تنه نارینه او ښځینه زده کوونکی د زده کړو له بشپړولو وروسته فارغ شول. پنجشېر: د عنابه ولسوالۍ د آبدره په کلی کې د وروستیو ورښتونو له امله له یوې زیانمنې شوې کورنۍ سره د ۴ قلمه غیر خوراکی توکو مرسته ترسره شوه. هرات: د ګلران او رباط سنګی په ولسوالیو کې ۸۰ تنو نویو ښځینه او نارینه رضاکارانو ته د لومړنیو روغتیایی مرستو په موخه پینځه ورځنی ۴ روزنیز ورکشاپونه پای ته ورسېدل.